บรรยากาศร้าน : ร้านอยู่ริมถนนเฉลิมพระเกียรติร.9 เลยค่ะ ตาม location ในวงในก้อได้ค่ะ เป๊ะเลยค่ะ ^^ เป็นอาคารพาณิชย์ มีโต๊ะนั่ง 2 ชั้น ร้านเพิ่งเปิดไม่นานมาก ค่อนข้างสะอาด แต่เสียอย่างเดียวมีห้องน้ำแค่ห้องเดียว สามารถจอดรถหน้าร้านได้เลยค่ะ เพราะเป็นที่จอดรถตลอดแนวหน้าร้านเลยค่ะ

การบริการ : พนักงานที่นี้บริการดีมากกกค่ะ ยิ้มแย้มแจ่มใส แนะนำโปรโมชั่นต่างๆได้ดี และดูนอบน้อมลูกค้ามาก ประทับใจมากค่ะ เลยสมัครสมาชิกไปเรียบร้อยละ ???? สมัครสมาชิก 200฿ สามารถใช้ลดได้เลยค่ะ มีบางรายการสมาชิกจะได้ลดถึง 20% แต่ที่นี่แปลกตรงที่ถ้าจ่ายชำระด้วยเงินสดลด 10% แต่ถ้าบัตรเครดิตลด 15%ค่ะ ร้านนี้ไม่มีเซอร์วิสชาร์จนะคะ เพิ่งมาเห็นบิลตอนออกมาแล้วว่าไม่มี เพราะปกติร้านแบบนี้จะต้องมีเลยไม่ได้ให้ทิปพนักงานเลย เสียดายค่ะ เพราะพนักงานบริการดีมาก ไว้คราวหน้าจะให้แน่นอนค่ะ

เมนูที่สั่ง : ร้านนี้เค้ามีโปรโมชั่นเยอะค่ะ วันธรรมดากับวันเสาร์-อาทิตย์ก้อจะไม่เหมือนกัน ร้านนี้ลดเยอะอยู่ค่ะ อย่างที่เราไปช่วงวันจันทร์-วันพฤหัสรายการที่เป็นโปรโมชั่นจะลดอยู่ที่ 30-50%ค่ะ ทางร้านจะมีผ้าเย็นบริการให้เราเช็ดมือ มีออเดิร์ฟฟรีเป็นหนังปลาแซลมอนทอดกรอบ รสชาติเหม็นคาวไปหน่อยค่ะ ไม่ค่อยโอเท่าไหร่ และตบท้ายหลังกินเสร็จด้วยแตงโมฟรีคนละ 1 ที่ค่ะ???????? สรุปแล้ว อิ่มมากค่ะ ????????????

~ Salmon Lover Set ปกติ 810฿ ลด 50%@405฿ : จะได้แซลมอนเนื้อหนาๆมา 15 ชิ้นค่ะ รสชาติหวาน นุ่มลิ้นเลยค่ะ ขอเตือนว่าวาซาบิที่นี่ฉุนมากนะคะ

~ Salmon Mentai Sauce ปกติ 120฿ ลด 50%@60฿ : เป็นซูชิแซลมอนที่ราดด้วยน้ำซอสที่มีรสชาติเผ็ดนิดๆที่ผสมด้วยไข่กุ้ง ท็อปหน้าด้วยอโวคาโด้และไข่ปลาแซลมอน ปลาแซลมอนชิ้นใหญ่มากกก ไม่เหมือนรูปในเมนูที่ดูชิ้นเล็ก กินคำเดียวแทบไม่หมดเลยค่ะ เต็มปากเต็มคำมากค่ะ รสชาติก้ออร่อย

~ Batun Cheese Yaki ปกติ 270฿ ลด30%@189฿ : เป็นกุ้งแม่น้ำโรยหน้าด้วยชีสและไข่กุ้ง และกระเทียมเจียว ราดด้วยน้ำมายองเนสและน้ำอะไรไม่ทราบค่ะออกรสหวานๆ โดยรวมอร่อยดีค่ะ เสียอย่างเดียวกลิ่นและรสชาติของกระเทียมเจียวกลบกลิ่นชีสไปหมดเลยค่ะ

~ Hotate Cheese Yaki ปกติ 220฿ ลด30%@154฿ : วัตถุดิบและการปรุงรสทุกอย่างเหมือนกับ Batun Cheese Yaki เลยค่ะ ต่างกันที่วัตถุดิบหลักคือ เมนูนี้เป็นหอยเชลล์ค่ะ รสชาติไม่ต่างกันมาก ยังยืนยันคำเดิมค่ะรู้สึกว่ากระเทียมเจียวกลิ่นแรงเกินจนกลบกลิ่นชีสไปหมดเลยค่ะ ทำให้เสียรสชาติอาหารไปหน่อยค่ะ

~ Chawan Muchi&Cheese Mentaiko@140฿ : ไข่ตุ๋นใส่กุ้ง และปูอัด ท็อปหน้าด้วยชีส ไข่กุ้ง และไข่ปลาแซลมอนค่ะ รสชาติอร่อยมากค่ะ ไข่รสชาติหวานๆเค็มๆกำลังดี บวกกับชีสและไข่กุ้งด้วย มันสุดยอดมากค่ะ ????????????

~ ชาเขียวร้อน@90฿ จะให้มาเป็นกระติกเลยค่ะ บอกเลยว่ากินคนเดียวไม่หมดค่ะ เยอะมาก แต่ถ้าชาเขียวเย็นจะฟรีค่ะ